Fagligt selskab om uddannelses-, beskæftigelses- og aktivitetstilbud
Selskabet holder løbende arrangementer og konferencer målrettet medlemmerne. Medlemmer af selskabet inviteres pr. mail til arrangementerne.
Konference: Alle veje fører til beskæftigelse?
MANDAG DEN 3. DECEMBER 2018 KL. 10-15.30 PÅ COMWELL KOLDING
Flere mennesker med funktionsnedsættelser skal i beskæftigelse. Det står højt på regeringens dagsorden.
Men det store spørgsmål er, om der er plads til alle på arbejdsmarkedet? Hvad skal der til for at gøre arbejdsmarkedet mere rummeligt – strukturelt og på de enkelte arbejdspladser? Er uddannelse en forudsætning for beskæftigelse, eller er der andre kvalifikationer, der kan åbne døre? Og hvilke tilbud skal der være for borgere med omfattende funktionsnedsættelser? De spørgsmål skal vi drøfte på konferencen og ikke mindst sætte fokus på socialpædagogers rolle i denne udvikling. Hvordan kan socialpædagoger være med til at skabe et godt arbejdsliv og et godt dagtilbud ud fra borgernes præmisser og drømme?
Konference: Det særlige ved den socialpædagogiske faglighed
AFHOLDT MANDAG D. 9. MARTS 2020 KL. 9.30-15.30 PÅ COMWELL I KOLDING
Den socialpædagogiske faglighed er noget ganske særligt, som vi socialpædagoger skal værne om. Hver dag sørger vi med vores faglighed for at skabe livsglæde og for at gøre en forskel i mange menneskers liv. Men vi lever også i en tid, hvor borgerne bliver mere komplekse, og hvor besparelser lurer om alle hjørner. Det åbner op for spørgsmålet om, hvordan vi i dagens Danmark holder vores faglighed intakt? Netop det spørgsmål vil såvel forskere som praktikere tage op på konferencen, hvor du vil blive introduceret til forskning, metoder og redskaber, der beskæftiger sig med, hvordan vi i dagligdagen kan bevare den faglighed, der er så vigtig at værne om.
Temamøde med Kjeld Fredens: Socialpædagogisk faglighed
AFHOLDT D. 23/1 2020 KL. 17-19 PÅ JOB- OG AKTIVITETSCENTER HØRKÆR I HERLEV
AFHOLDT D. 24/1 2020 KL. 17-19 PÅ SANDEMANDSGÅRDEN I RØNNE.